— 784 — . 



meris apparet omnium optima in Asia occidentali, 

 omnium pessima in Sihiria cum Turkestania. Res ta- 

 rnen aliter sese habet, si juga alpina Himalayae et 

 Chinae occidentalis pro una regione sumimus et in 

 iWorum Pediculares inquirimus. Tum summa specierum 

 in hac regione erit 123, e quibus tantum 16 et alibi 

 inventae sunt, quod ut supra expressum rationem ob- 

 tinet 87 p. c. Itaque regio ilia indico- sinensis est sedes 

 principalis generis Pedicularis. 



Enumerationem specierum adeuntes praemittere ha- 

 bemus, claves novas specierum cujusvis seriei datas 

 esse ubi species novas addendas habui, ubi claves non 

 adsunt antea datae (Mel. biol. X, 80 et XI, 278) va- 

 lent. Species enumeravi vel praeterea descripsi aut 

 nunc a me primum adductas, aut centraliasiaticas, qui- 

 bus stationes novae addendae erant. Figuras citavi in 

 clavibus vel ubi tales deerant sub speciebus vel in 

 adnotationibus ad series varias. 



I. Longirostres. 



Maxim, in Mel. biol. X. 80. 



1. Siphonanthae. 



Be nth. Scroph. Ind. 53. 



Corollae tubus tenuis cylindricus ad faucem non 

 dilatatus calyce semper sed saepius pluries longior, 

 galea in 1 . erostris, in reliquis longirostris rostro gra- 

 cili sigmoideo cyclico v. rarius rectiusculo porrecto 

 interdum torsione resupinato, labium amplum sessile 

 galeam saepe et sub anthesi obtegens. Filamenta sub 

 fauce vel .paulo demissias, rarissime versus medium 

 tubum inserta. — Species Asiae centralis, praesertim 

 in Himalaya orientali et China occidentali fréquentes. 



